
         REPUBLIKA HRVATSKA
VUKOVARSKO-SRIJEMSKA ŽUPANIJA 
              OPĆINA CERNA
         OPĆINSKO VIJEĆE 

KLASA: 421-03/21-01/ 1                                                               
URBROJ: 2212/04-02-21/1
U Cerni, 26. 03. 2021.

Na temelju članka 95. st. 2. Zakona o komunalnom gospodarstvu („Narodne novine“, broj 68/18, 110/18 i 32/20) i članka 29. Statuta Općine Cerna („Službeni vjesnik Vukovarsko – srijemske županije“, broj 13/09, 2/13, 24/14, 8/18 i 4/21), Općinsko vijeće Općine Cerna na 24. sjednici održanoj 26. ožujka 2021. godine, donesena je 

O D L U K A
o oslobođenju plaćanja komunalne naknade za ugostiteljske objekte
 i plaćanje zakupa za terase 

Članak 1.
Ovom se Odlukom uređuje oslobađanje od plaćanja komunalne naknade za ugostiteljske objekte te oslobođenje od plaćanja zakupa za terase, kao jedna od mjera solidarnosti uslijed nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu nastalu povodom proglašenja epidemije bolesti COVID- 19 prouzrokovane virusom SARS – CoV 2. 

Članak 2.
Obveznici plaćanja komunalne naknade iz čl. 1 ove Odluke, a za koje je sukladno Odlukama Stožera civilne zaštite Republike Hrvatske za vrijeme trajanja epidemije COVID-19 virusom obustavljen rad oslobodit će se u potpunosti obveze plaćanja komunalne naknade za 2021. godinu. 
Članak 3.
Oslobađanje se ne odnosi na naknadu za uređenje voda koja je prihod Hrvatskih voda, a naplata se obavlja putem jedinstvene uplatnice s komunalnom naknadom. Dakle, iznos na zaprimljenim uplatnicama koji se odnosi na naknadu za uređenje voda mora biti podmiren za 2021. godinu.

Članak 3.
Ova Odluka stupa na snagu prvog dana od dana objave u „Službenom vjesniku“ Vukovarsko - srijemske županije.
Predsjednik Općinskog vijeća
								Branko Stojčić, ing.

